Էլինոր Հոջմեն Փորթեր

**Էլինոր Հոջմեն Փորթեր** (, ), ամերիկացի կին գրող։ Լայն ճանաչում է ձեռք բերել «Պոլիաննա» վեպի և պատանիների համար` գրված մի շարք այլ ստեղծագործությունների շնորհիվ։

## Կենսագրություն
Էլինոր Էմիլի Հոջմենը ծնվել և մեծացել է Լիթլթոն գյուղում, Նյու Հեմփշիր նահանգում։ Նա դեղագործ Ֆրենսիս Ֆլեթչեր Հոջմենի և նրա կնոջ՝ Լուելլա Ֆրենչի (օրիորդական ազգանունը՝ Վուլսոն) կրտսեր երեխան էր (ավագ եղբայրը՝ Ֆրեդը, ծնվել է 1864 թվականին) և միակ դուստրը։ Ինչպես իր նախնիները, Էլինորը պատկանում էր Կոնգրեգացիոնիստական եկեղեցուն։ Նրա պապը՝ Ֆրենսիս Հոջմենը, Լիթլթոնում առաջին ժամագործն ու ոսկերիչն էր և հաստատվել էր այդ վայրերում 1831 թվականին. որոշ ժամանակ անց նա իր զբաղմունքներին ավելացրել էր դեղագործությունը։

Ինչպես և իր մայրը, Էլեոնորը առողջությամբ աչքի չէր ընկնում և ստիպված էր հրաժարվել հանրակրթական դպրոց հաճախելուց՝ տեղափոխվելով տնային ուսուցման։ Մանկուց նա ստեղծագործելու և երաժշտությամբ զբաղվելու հակում ուներ։ Ավելի ուշ նա սովորել է երգեցողություն Նոր Անգլիայի կոնսերվատորիայում՝ Բոստոնում, ելույթ է ունեցել եկեղեցական երգչախմբում և տեղական համերգներում, դասավանդել է երաժշտություն։

1892 թվականի մայիսի 3-ին Էլինոր Հոջմենն ամուսնացավ գործարար Ջոն Լայման Փորթերի հետ ()։ 10 տարվա ընթացքում նրանք հասցրել են ապրել Չաթանուգայում, Նյու Յորքում, Սփրինգֆիլդում, մինչև որ հաստատվել են Քեմբրիջում (Մասաչուսեթս նահանգ): Նրանց մեծ տանը այստեղ ապրում էր նաև Էլեոնոր Փորթերի հաշմանդամ մայրը: Զույգը երեխաներ չուներ։

1901 թվականին միսիս Փորթերը թողեց երաժշտությունը և ընտրեց գրողի ուղին։ Նա իր պատմվածքները հրապարակում էր թերթերում և ամսագրերում, իսկ 1907 թվականին հրատարակեց իր առաջին «*Cross Currents*» վեպը*։* Նրա առաջին հաջողությունը գրանցվեց 1911 թվականին «Միսս Բիլլի» () ռոմանտիկ կատակերգության թողարկումից հետո, որի գլխավոր հերոսուհին 18 տարեկան էր։ Հաջողությամբ ոգևորված՝ Փորթերը գրեց շարունակությունը՝ «Միսս Բիլլիի որոշումը» (1912) և «Միսս Բիլլին ամուսնանում է» (1914)։

Նրա ամենահայտնի գիրքը՝ «Պոլիաննան» () (1913), հաջողությամբ ընդունվեց քննադատների և ընթերցողների կողմից, ընդգրկվեց տարվա ութ գլխավոր բեսթսելլերների ցանկում։ 1915 թվականին հաջորդեց պատմության շարունակությունը՝ «Պոլիաննան մեծանում է»։ Հաջորդ չորս տարիների ընթացքում Էլեոնոր Պորտերի ստեղծագործությունները ներառվեցին տարվա լավագույն տասը գրքերի ամենամյա ցանկում՝ «Պարզապես Դավիթը» (1916), «The Road to Understanding» (1917), «Oh, Money! Money!» (1918), «Mary Marie» (1920): «Պոլիաննան» շուտով թարգմանվեց 8 լեզուներով, վերապրեց մի քանի վերահրատարակում, հարմարեցվեց թատերական բեմադրության և մյուզիքլի 1916 թվականին։ 1920 թվականին թողարկվեց առաջին «Պոլիաննա» ֆիլմը՝ Մերի Փիքֆորդի գլխավոր դերակատարմամբ։

Էլինոր Փորթերը մահացել է Քեմբրիջ քաղաքում, Մասաչուսեթս նահանգում, 1920 թվականին։ Նրա մահը անսպասելի էր, քանի որ գրողը թեթև անհանգստություն էր զգում, բայց շարունակում էր ստեղծագործել և նույնիսկ ծրագրեր էր կազմում գալիք ամռան համար։ Նրա տապանաքարին փորագրված է. «Նրան, ում ստեղծագործությունները արևի լույս են բերել միլիոնավոր մարդկանց կյանք»։

## Հիշատակ
մինի|Էլեոնոր Պորտերի տապանաքար
Գրողի պատվին նրա հայրենի Լիթլթոն քաղաքում ամեն հունիս նշվում է **Պոլիաննայի օրը** (), իսկ դեկտեմբերին՝ **Փորթերի հիշատակի օրը**։

Հոգեբանության մեջ հայտնի է **Պոլիաննայի սկզբունքը**։

Լիթլթոնում կա Պոլիաննայի հուշարձանը։

Ալան Մուրի «Առանձնահատուկ ջենթլմենների լիգա» կոմիքսում հայտնվում է Պոլլի Ուիթիերի կերպարը, որը պահպանում է լավատեսությունը՝ չնայած հորինված անտեսանելի հերոս Գրիֆինի ոտնձգություններին։

### Էկրանավորում
* 1920 — «Պոլիաննան» Մերի Փիքֆորդի հետ
* 1952 – Ինչ-որ մեկը տեսե՞լ է իմ աղջկան
* 1960 — «Պոլիաննա» (արտադրությունը Walt Disney Picture)
* 1973 — «Պոլիաննա» (7 սերիանոց ֆիլմ, արտադրությունը BBC)
* 1986 — ճապոնական մուլտֆիլմ «Պոլիաննա» Nippon Animation-ից
* 1989 — *Polly* (երաժշտական հեռուստաֆիլմ)
* 2003 — «Պոլիաննա»

## Ստեղծագործություններ
Էլինոր Փորթերը գրել է 16 վեպ և պատմվածքների 6 ժողովածու։ Նրա ստեղծագործություններում հաճախ կարելի է հանդիպել հաշմանդամների, ոչ այնքան լավ գրողների, երաժշտասերների և գյուղացիների, ովքեր, հակառակ բոլոր դժվարություններին՝ պահպանում են լավատեսությունը։ Քննադատների կարծիքով, չնայած գեղարվեստական ​​ոչ բավարար տաղանդին և սյուժեների մակերեսայնությանը, Էլինոր Փորթերը ստեղծել է հետաքրքիր պատմվածքներ։

### Գրականություն
* 
* 
* 
* 
* 
**Портер, Э.* Встречные течения / Пер. с англ. И. Нечаевой. — М.: ЭНАС-КНИГА. — 128 с. — ISBN 978-5-91921-769-5.
**Портер, Э.* Мисс Билли: Роман в 3-х ч. / Пер. с англ. И. Нечаевой. — М.: ЭНАС-КНИГА, 2019. — 400 с. — ISBN 978-5-91921-768-8.
*Портер, Э. Встречные течения. Новая жизнь / Пер. с англ. И. Нечаевой, Г. Эрли. — М.: ЭНАС-КНИГА, 2022. — 352 с. — ISBN 978-5-00198-048-3.
*Портер, Э. Счастливая Мэри-Мари /Пер. с англ. Г. Эрли. — М.: ЭНАС-КНИГА, 2022. — 272 с. — ISBN 978-5-00198-108-4.

## Ծանոթագրություններ

## Արտաքին հղումներ
* Eleanor H. Porter ստեղծագործություններ «Գուտենբերգ» նախագծում։
* Թղթեր Դորտմունդում
* 

Կատեգորիա:Ամերիկացի կին գրողներ
Կատեգորիա:Ամերիկացի մանկագիրներ